Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 941/12/7707	Prešov, 25.3.2013
EEČ : 2-58-162-2013

U Z N E S E N I E

Trestná vec:	obvinený XXXXX 
Prečin:	Nedovolené ozbrojovanie a obchodovanie so zbraňami podľa § 294 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že od nezisteného dňa do  dňa 25.11.2012 na ulici Tarasa Ševčenka č. 19  v Prešove bez povolenia držal 15 kusov streliva Makarov, kalibru 9 mm, rok výroby 1970, pričom ich držanie  podlieha povoľovaciemu konaniu podľa zákona č. 190/2003 Z.z. o zbraniach a strelive.

lebo je trestné stíhanie neprípustné podľa § 9 odsek 1 písmeno d

Odôvodnenie:

Uznesením  vyšetrovateľa Policajného zboru  Okresného riaditeľstva    PZ   XXXXX dňa 25.11.2012 bolo začaté trestné stíhanie  podľa § 199 ods. 1 Trestného poriadku vo veci nedovoleného ozbrojovania a obchodovania so zbraňami  podľa § 294 ods. 1 Trestného zákona a následne  dňa 26.11.2012 podľa § 206 ods. 1 Trestného poriadku  bolo vznesené   obvinenie XXXXX za prečin  nedovoleného ozbrojovania a obchodovania so zbraňami  podľa § 294 ods. 1 Trestného zákona na tom skutkovom základe, 

že od nezisteného dňa do  dňa 25.11.2012 na ulici Tarasa Ševčenka č. 19  v Prešove bez povolenia držal 15 kusov streliva Makarov, kalibru 9 mm, rok výroby 1970, pričom ich držanie  podlieha povoľovaciemu konaniu podľa zákona č. 190/2003 Z.z. o zbraniach a strelive.
  
V priebehu  vyšetrovania  predmetnej trestnej veci  najmä z odborného vyjadrenia firmy Projektil s.r.o.  XXXXX , písomnej správy Odboru poriadkovej polície OR PZ XXXXX,  znaleckého balistického posudku vyplynuli skutočnosti  popísané vo výrokovej časti tohto uznesenia v kontexte   s ďalšími listinami   a dokumentáciou, ktoré sú  produkované vo vyšetrovacom spise.

Bolo tak preukázané, že obvinený  si zadovážil a držal strelivo bez povolenia  , čím naplnil všetky formálne i materiálne znaky prečinu nedovoleného ozbrojovania a obchodovania so zbraňami  podľa § 294 ods. 1 Trestného zákona .

Na základe písomného potvrdenia Mesta Košice -Západ  ( matričného úradu )  pod číslom úmrtného listu 166 /2012 zo dňa 13.12.2012 bolo hodnoverne zistené, že menovaný obvinený XXXXX  zomrel dňa 27.11.2012.

  Podľa § 9 odsek 1 písmeno d)  Trestného  poriadku , trestné stíhanie nemožno začať, a ak bolo začaté , nemožno v ňom pokračovať a musí byť zastavené, proti tomu kto zomrel.

Vzhľadom na takto produkované dôkazy bolo potrebné  rozhodnúť  podľa  § 215 ods. 1 písmeno d) Trestného poriadku, pretože prokurátor musí  zastaviť trestné stíhanie , ak trestné stíhanie je neprípustné podľa § 9 Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Urda
prokurátor